| ⛭Музыка |
| --- |
| Гісторыя | 
Старажытная музыка •
Сярэднявечча •
Рэнесанс •
Барока •
Класіцызм •
Рамантызм •
XX стагоддзе •
Сучаснасць
 | G (treble) clef symbol |
| Кампазіцыя | 
Кампазітар •
Форма •
Жанр •
Натацыя •
Тэорыя •
Алеаторыка •
Імправізацыя
 |
| Індустрыя | 
Музыкант •
Інструмент •
Песня •
Альбом (канцэртны •
зборнік •
студыйны •
міні-альбом) •
Лэйбл •
Прадзюсар
 |
| Сусветная музыка | 
Этніка •
Еўропа •
Лацінская Амерыка •
Блізкі Усход •
Афрыка •
Азія •
Палінезія
 |
| Іншае | 
Гласарый •
Музыказнаўства •
Музыкатэраптя •
Матэматыка •
Палітыка •
Эстэтыка •
Кінематограф
 |
| Праект:Музыка · Партал:Музыка |

У Вікіпедыі ёсць артыкулы пра іншых асоб з прозвішчам Каштала́паў.
**Анато́ль Міха́йлавіч Каштала́паў** (20 ліпеня 1948, Магілёў, БССР — 25 снежня 2018) — беларускі танцоўшчык і музыка, мастацкі кіраўнік беларускага дзяржаўнага ансамблю народнай музыкі «Свята». Заслужаны артыст Беларусі.

Біяграфія
---------

Бацька — родам з Сібіры, каваль; маці — з Магілёўшчыны. Анатоль займаўся грой на баяне ў Доме піянераў, хадзіў у харэаграфічны гурток пры Магілёўскім металургічным заводзе. Пасля навучаўся ў Магілёўскай культпрасветвучылішча імя Крупскай на танцавальным аддзяленні.

Вайсковую службу праходзіў у музычнай роце ў Асіповічах, дзе навучаўся гры на флейце, граў у зводным аркестры Беларускай ваеннай акругі. Пасля працаваў у саўгасе «Вейна» мастацкім кіраўніком самадзейнасці.

У 1970 годзе пераехаў у Мінск на запрашэнне Белдзяржфілармоніі, дзе трапіў у трупу балету Дзяржаўнага народнага хору Беларусі пад кіраўніцтвам Генадзя Цітовіча.

Пасля заснавання ў 1974 годзе ўвайшоў у склад ансамблю «Харошкі» пад кіраўніцтвам Валянціны Гаявой; акрамя танцаў і гры на музычных інструментаў, захапіўся збіраннем фальклору. У ансамблі пазнаёміўся з сваёй будучай жонкай Святланай.

З 1988 года — артыст балету ў ансамблі «Свята», з 2001 і да скону — яго мастацкі кіраўнік. Пасля сыходу з «Харошак» першы шлюб, у якім з Святланай мелі дачку, распаўся. Другая жонка — Ганна Пухнарэвіч.

Член Саюза кампазітараў Беларусі.

Дзейнасць
---------

Рознапланавы музыка-мультыінструменталіст. Валодаў майстэрствам грання на акарыне, баяне, гармоніку, дудках, жалейцы, флейце. Ад Вячаслава Пратасевіча пераняў уменне грання на саломінцы.

За 48 гадоў творчай дзейнасці здзейсніў мноства фальклорных экспедыцый. На аснове сабранага ў розных рэгіёнах Беларусі і апрацаванага ім фальклору стварыў музычна-харэаграфічную («Музыкі граюць») і песенна-музычную («Застольная») кампазіцыі, танцы і інш.

Прэміі і ўзнагароды
-------------------

* Заслужаны артыст Беларусі (1983)
* Нагрудны знак Міністэрства культуры Рэспублікі Беларусь (2003)
* Ганаровая грамата Нацыянальнага сходу Рэспублікі Беларусь (2011)
* Ганаровая грамата Мінскага гарадскога выканаўчага камітэта (2017)

Ушанаванне памяці
-----------------

Правобраз маладога Анатоля Кашталапава намаляваны ў мазаічных пано на фасадзе дамоў насупраць Нацыянальнай бібліятэкі Беларусі.

Зноскі
------

1. ↑  Майстры і куміры. Заслужаны артыст Рэспублікі Беларусь Анатоль Кашталапаў на YouTube
2. 1 2  *Владислава и Маргарита Кашталаповы.* Наш дедушка Анатолий Михайлович Кашталапов // *Камертон*. — Магілёў: Могилёвская государственная гимназия-колледж искусств, 2020. — № 5 (82). — С. 8.
3. ↑  *Свірко, Ірына*. Заслужаны артыст Рэспублікі Беларусь Анатоль Кашталапаў пра сённяшні дзень ансамбля „Свята", народную песню і Юрачку **(нявызн.)**.  Беларусь сегодня (4 мая 2017). Праверана 10 жніўня 2021.
4. 1 2  *Ермалюк, Анастасия*. Заслуженная артистка Республики Беларусь Светлана Кашталапова: «Если жить по совести, судьба будет благосклонна» (руск.).  Женский журнал. Праверана 10 жніўня 2021.
5. 1 2  Памёр заслужаны артыст Беларусі Анатоль Кашталапаў **(нявызн.)**.  „Звязда" (25 снежня 2018). Праверана 10 жніўня 2021.

Літаратура
----------

* Кашталапаў Анатоль Міхайлавіч // Беларуская энцыклапедыя: У 18 т. Т. 8: Канто — Кулі / Рэдкал.: Г. П. Пашкоў і інш. — Мн. : БелЭн, 1999. — Т. 8. — 576 с. — 10 000 экз. — ISBN 985-11-0035-8. — ISBN 985-11-0144-3 (т. 8).
* Шаблон:Крыніцы/Культура Беларусі
* Шаблон:Крыніцы/Рэспубліка Беларусь: Энцыклапедыя ў 7 тамах

Спасылкі
--------

* Майстры і куміры. Заслужаны артыст Рэспублікі Беларусь Анатоль Кашталапаў на YouTube // Беларусь 3
* Анатоль Міхайлавіч Кашталапаў на сайце анлайн-энцыклапедыі «Беларусь у асобах і падзеях»
* Вольная энцыклапедыя Магілёва  (руск.)